[image: image1.png]


[image: image2.png]



R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

privind aprobarea deplasării, în perioada 18-25 iunie 2014,

a unei delegaţii a Municipiului Focşani la Vilnius şi Panevezys - Lituania, Riga – Letonia, la invitaţia Fundaţiei Riga 2014 şi a Ambasadorului României ȋn Lituania şi Letonia, pentru a participa la Festivalul Celebrării Solstiţiului de Vară Riga 2014
          Consiliul local al municipiului Focşani, judeţul Vrancea, întrunit în şedinţa ordinară;
- analizând Proiectul de hotărâre iniţiat de Primarul Municipiului Focşani şi raportul comun al Direcţiei Economice şi al Serviciului Comunicare, înregistrat la nr. 25353/14.05.2014, privind aprobarea deplasării, în perioada 18-25 iunie 2014, a unei delegaţii a Municipiului Focşani la Vilnius şi Panevezys - Lituania, Riga – Letonia, la invitaţia Fundaţiei Riga 2014 şi a Ambasadorului României în Lituania şi Letonia, pentru a participa la Festivalul Celebrării Solstiţiului de Vară Riga 2014;

- văzând avizul favorabil al Comisiei de buget și administrație publică;
         - în conformitate cu prevederile art. 1, lit.a) şi e) şi art. 3, alin. (1) din Hotărârea Guvernului nr. 518/1995, privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

- având în vedere prevederile art. 36, alin (2) lit (b), alin. (4), lit. (d) şi art. 45 alin (2) litera (a)  din Legea 215/2001, republicată, privind Administraţia publică locală, referitoare la temeiul legal pentru adoptarea hotărârilor;
HOTĂRĂŞTE:

Art. 1. - Se aprobă deplasarea, în perioada 18-25 iunie 2014, a unei delegaţii a Municipiului Focşani la Vilnius şi Panevėžys - Lituania, precum şi Riga – Letonia, la invitaţia Fundaţiei Riga 2014 şi a Ambasadorului României în Lituania şi Letonia, pentru a participa la Festivalul Celebrării Solstiţiului de Vară Riga 2014, delegaţie compusă din:

- domnul Tudorel-Daniel Trofin, viceprimar al municipiului Focşani şi domnii consilieri locali Bogdan-Emilian Matişan, Gheorghiţă Berbece, Vasile Vasiloiu;

    
- 37 membrii ai Ansamblului Folcloric „Ţara Vrancei” ce vor fi nominalizaţi de conducerea Ansamblului Folcloric „Ţara Vrancei”.

            Art. 2. – Cheltuielile aferente transportului şi diurnei pentru membrii Ansamblului Folcloric „Ţara Vrancei”, precum şi cele necesare pentru plată colaboratori şi achiziţie de materiale expoziţionale, de promovare, recuzită şi garderobă, vor fi suportate din bugetul propriu al Ansamblului Folcloric „Ţara Vrancei”,  în condiţiile legii, iar organizatorii vor suporta cheltuielile cu cazarea şi masa.

Art. 3. – Cheltuielile aferente transportului, cazării şi diurnei pentru cei 4 reprezentanţi ai Municipiului Focşani, desemnaţi de către Consiliul Local, vor fi suportate din bugetul propriu al Municipiului Focşani, în condiţiile legii.

Art. 4
Prezenta hotărâre va fi comunicată de către Direcţia de administraţie publică locală compartimentelor, birourilor, serviciilor, Primarului municipiului Focşani, conform legii, care va asigura executarea acesteia prin Direcţia resurse umane şi coordonare unităţi subordonate, Direcţia economică, Serviciul Comunicare şi Ansamblul Folcloric „Ţara Vrancei”. 
  PREŞEDINTE DE ŞEDINŢĂ,

       Ionel-Gabriel Necula                                                 Contrasemnează,

                                                                             SECRETARUL MUNICIPIULUI 

                                                                                           FOCSANI

                                                                                Eduard Marian Corhană 

